כחליל חינני

כַּחְלִיל חִנָּנִי (שם מדעי: Cyaniris semiargus; שם קודם: כחליל אנטיוכיה), הוא פרפר קטן ממשפחת הכחליליים. בישראל פרפר זה מעופף בגליל העליון בהר מירון ובחרמון.<ref></ref>

== תפוצה ==
הכחליל החינני נפוץ ברחבי יבשת אירופה,<ref name=":0"></ref> עד לחוג הארקטי, מרוקו, והמזרח התיכון,<ref>Recorded for example, in Syria

</ref><ref>

</ref> משם מזרחה על פני האזור הפלארקטי עד לסיביר ולמזרח הרחוק הרוסי. בבריטניה היה ריכוז אוכלוסיות גדול של הפרפר בתחילת המאה ה-19, אך הם נעלמו לפני המאה ה-20,<ref>

</ref><ref>

</ref> אף על פי שמאז זוהו מספר פרטים נודדים,<ref>

</ref> ההערכה היא כי הפרפר נכחד בבריטניה עד שנת 1906.<ref></ref> בשנת 2009, אונסק"ו חקר אפשרות השבת טבעית של הפרפר לבריטניה.<ref>

</ref>

הכחליל החינני מתעופף גם בגליל העליון בחודשי אפריל ומאי, הוא נצפה גם בלבנון וככל הנראה מתעופף גם בחלקו הסורי של החרמון.<ref></ref>

== מרחב מחיה ==
מין זה נפוץ בכרי דשא, שטחי מרעה, עשב ואזורים לחים בעלי פרחים. הוא מתעופף בעיקר בגבהים הנעים בין גובה 1,000 עד 2,200 מטרים.<ref name=":0" /> נראה שהוא מעדיף לאכלס מקומות שאינם מעובדים ואינם משמשים לייצור מספוא.<ref name="Captain">Simon Coombes [http://www.butterfly-guide.co.uk/species/blues/val8.htm Captain's European Butterfly Guide] </ref>

== תיאור ==
מוטת הכנפיים של הזכר והנקבה דומים, באורך 32–38&nbsp;מ"מ.<ref name=":1">

</ref>

פרפרים אלה בעלי דו-צורתיות זוויגית. הכנפיים הקדמיות של הזכר בצבע תכלת עמוק עם עורקים בולטים ומעט עבים יותר משל הנקבה. צבע התכלת של הכנפיים תחום בגבולות שחורים שאחריהם קצות כנפיים לבנים.<ref name="Matt">Matt Rowlings [http://www.eurobutterflies.com/sp/semiargus_semiargus.php Euro Butterflies]</ref> נקבת הכחליל החינני היא חומה בכנפיה הקדמיות עם גבול לבן בקצות הכנפיים. הכנפיים האחוריות של שני המינים דומות, עם צבע אפרפר או אוכרה, סדרה של כתמים שחורים המוקפים בלבן וקשקשים כחולים באזור הקרוב לגוף.<ref name="Matt" />

שני המינים בעלי סימנים כתומים וגופם בצבע סגול כהה או חום. הפרפר הושווה לכחליל השברק, ולתת המין היווני שלו, Helena, שבעל סימנים כתומים.

מין זה דומה למדי למין קופידו מינימוס (Cupido minimus), אך בכנפיים האחוריות התחתונות של הכחליל החינני הכתם השחור בחלל 6 (הקרוב לקודקוד הכנף) ושני הכתמים שלידו יוצרים זווית קהה, בעוד שאצל קופידו מינימוס הם יוצרים זווית חדה.

הביצים לרוב מוטלות בבודדים, עמוק בתוך פרחי הצמח הפונדקאי, קרוב לבסיס ובין עלי הכותרת. הביצה בגודל 0.6 מ"מ, בעלת קוצים מזעריים, המזכירים מעט קיפוד ים.<ref name=":1" /> הזחל הוא בצבע ירוק צהוב עם קווים כהים ויש לו שערות עדינות וספירקול<nowiki/>ות חומות כהות.<ref>Kimmo Silvonen [http://www.kolumbus.fi/silvonen/lnel/lyc/Polsemia.htm Larvae of North-European Lepidoptera]</ref> עם בקיעת הזחל הוא ניזון מעלי הכותרת מתוך הפרח. הוא נכנס לתרדמת חורף עוד בהיותו זחל צעיר ועם חלוף החורף ממשיך לאכול את הצמח הפונדקאי.<ref name=":1" /> הגולם הוא בצבע ירוק זית ומחובר לצמח הפונדקאי בעזרת חגורת משי.<ref></ref> הגולם הוא בגודל 10.5 מ"מ ולוקח כ-3 שבועות עד בקיעתו.<ref name=":1" />

== ביולוגיה ==
מין זה מקים מחזור אחד בשנה. הוא חורף כזחל צעיר. מבוגרים טסים ממאי עד אוגוסט, תלוי בגובה האזור.<ref name=":0" /> זחלים ניזונים בעיקר מתלתן אדום (Trifolium pratense) ומינים אחרים של תלתן (Trifolium medium ,Trifolium spadiceum), מבקית הקרקה, אנתיליס, רתמה ודבשה.<ref>Paolo Mazzei, Daniel Morel, Raniero Panfili [http://www.leps.it/indexjs.htm?SpeciesPages/PolyoSemia.htm Moths and Butterflies of Europe and North Africa]</ref>

== תת-מינים ==
תת-המינים כוללים:<ref name="Funet">[http://www.nic.funet.fi/pub/sci/bio/life/insecta/lepidoptera/ditrysia/papilionoidea/lycaenidae/polyommatinae/cyaniris/#semiargus Funet]</ref>
* Cyaniris semiargus semiargus (אירופה, קווקז, סיביר, המזרח הרחוק הרוסי)
* Cyaniris semiargus altaiana (טיין שאן, הרי אלטאי, הרי סייאן, עבר הבאיקל)
* Cyaniris semiargus amurensis (אמור, אוסורי, יפן)
* Cyaniris semiargus atra (גיסאר, הרי אלאי, דרווז)<ref>רכסי הרים באזור רוסיה, טג'יקיסטן וקירגיזסטן</ref>
* Cyaniris semiargus jiadengyunus (הרי אלטאי)
* Cyaniris semiargus marocana (מרוקו)
* Cyaniris semiargus tartessus (דרום-מערב ספרד)
* Cyaniris semiargus transiens (ספרד)
* Cyaniris semiargus uralensis (הרי אורל)

== שימור ==
באירופה, הפרפר נמצא במגמת דעיכה (במיוחד בסקנדינביה) והסיבה לכך עדיין לא ברורה. אף על פי כן הפרפר נמצא במצב LC (ללא חשש) לפי IUCN, אך במדינות מסוימות באירופה נצפה כי מצבו קרוב לאיום.<ref name=":0" />

== גלריה ==
<gallery widths="240" heights="180">
קובץ:Lycaenidae - Polyommatus (Cyaniris) semiargus (female).JPG|נקבה, כנף סגורה
קובץ:Avene fg04.JPG|זוג מזדווג
קובץ:Lycaenidae sp.jpg|קבוצה
</gallery>

== קישורים חיצוניים ==

== הערות שוליים ==

קטגוריה:כחליליים
קטגוריה:ארץ ישראל: פרפראים
קטגוריה:אירופה: חרקים
קטגוריה:בעלי חיים שתוארו ב-1775
קטגוריה:מינים ללא חשש